armvectores/hy_wikipedia_2023 huggingface dataset:
Անահիտ Քնարյան

Անահիտ Գրիգորի Քնարյան (մարտի 16, 1948(1948-03-16), Գառնի, Աբովյանի շրջան, Հայկական ԽՍՀ, ԽՍՀՄ), հայ բանաստեղծուհի։ Հայաստանի գրողների միության անդամ (1984)։


== Կենսագրություն ==
Անահիտ Քնարյանը ծնվել է 1948 թվականին Գառնի գյուղում։ Ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի հայոց լեզվի և գրականության բաժինը։ Դպրոցում դասավանդել է հայոց լեզու և գրականություն, Աբովյան քաղաքի շրջանային թերթում եղել է լրագրող, այնուհետև՝ շրջանային ռադիոհաղորդումների գլխավոր խմբագիրը։ 1992-1997 թվականներին աշխատել է հեռուստառադիոպետվարչության «Մշակույթ» ստեղծագործական միավորումում որպես խմբագիր, որտեղ հիմնադրել և հեղինակել է «Դիմանկար» և «Տեսադարան» հաղորդաշարերը։ 1998 թվականին հիմնադրել է Սարդարապատ հուշահամալիր-թանգարանի լրատվական կենտրոնը։ 2001-2004 թվականներին խմբագրել է «Հանրապետություն» էլեկտրոնային թերթը։


== Ստերծագործական գործունեություն ==
Ուսանողական տարիներից տպագրվել է բուհական, հանրապետական թերթերում, «Նոր Ձայներ» գրական անթոլոգիայում, «Գարուն» ամսագրում։ Ստեղծագործության թեման սերն է, հայրենիքը, իր ապրած ժամանակը՝ պայքար, Արցախյան պատերազմը, արտագաղթը։

«Ուլունք Շամիրամա ի ծով», 1975
«Զարկերակ», «Սովետական գրող» հրատարակչություն, Երևան-1980։
«Տրոփ», ISBN 9785550002568:
«Անվերջ սկիզբ», ՀԳՄ հրատարակչություն, Երևան-2003
«Դատավճիռ», 2017, ISBN 978-9939-0-2498-1:
«Անվերադարձ վերադարձ»


== Տես նաև ==
Հայաստանի գրողների միության անդամների ցանկ


== Գրականություն ==
Խաչատրյան Հ. Հ. Գրական տեղեկատու, 1986։


== Ծանոթագրություններ ==
Ռովենո

Ռովենո (իտալերեն՝ Rovegno), կոմունա Իտալիայի Լիգուրիա մարզի Ջենովա գավառում։
Բնակչությունը կազմում է 577 մարդ (2008 թվականի տվյալներով)։ Բնակչության խտությունը՝ 13 մարդ/կմ²։ Տարածքը՝ 43 կմ²։ Փոստային ինդեքս՝ 16028։ Հեռախոսային կոդ՝ +39 010։
Բնակավայրի հովանավորն է Սուրբ Հովհաննես Մկրտիչը։ Տոնը նշվում է հունիսի 24-ին։


== Ժողովրդագրություն ==
Բնակչության դինամիկա.


== Կոմունայի վարչակազմ ==
Հեռախոսահամար՝ 010 955033
Էլեկտրոնային փոստ՝ comune@comune.rovegno.ge.it
Պաշտոնական կայք՝ http://www.comune.rovegno.ge.it


== Արտաքին հղումներ ==
Պաշտոնական կայք (իտալ.)
Վիճակագրության Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բալինիկուր

Բալինիկուր (ֆր.՝ Balignicourt), համայնք Ֆրանսիայի Գրանդ Էստ մարզի Օբ գավառում։
Բնակչությունը 2010 թվականի դրությամբ կազմում է 77 մարդ, բնակչության խտությունը` 5.90 մարդ/կմ²։ Բնակավայրը զբաղեցնում է 13.06 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 50 կմ հարավ, Տրուա քաղաքից` 38 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 36 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 9։ Ակտիվության ցուցանիշը կազմում է 75,0 %։ 27 աշխատունակ մարդկանցից աշխատել է 27 անձ (14 տղամարդ և 13 կին)։ Գործազուրկ են եղել 0 անձ (0 տղամարդ և 0 կին)։ 9 անաշխատունակներից 4-ը եղել են աշակերտներ կամ ուսանողներ, 2-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մանեկ

Մանեկ, պարուրակային միացման կամ պտուտակային փոխանցման դետալ, որն ունի պարուրակով անցք։ Հեղույսի կամ գամասեղի վրա հագցված ամրակման մանեկները կազմում են հեղույսային միացում։ Ըստ ձևի լինում են վեցանիստ, կլոր, պսակաձև, թևավոր և այլ մանեկներ, որոնք աշխատում են ուժային կամ ընթացքային պտուտակի հետ զույգում։ Հանգույցի կոնստրուկցիային համապատասխան Մանեկները պատրաստվում են տարբեր ձևերի ու չափերի։ Որոշ դեպքերում կիրառում են 2 մասից բաղկացած երկատվող մանեկներ։
Բլիշչանովկա

Բլիշչանովկա (ուկրաիներեն՝ Блищанівка), գյուղ Ուկրաինայի Խմելնիցկիի մարզի Դունաևցիի շրջանում։
2001 թվականի տվյալներով Բլիշչանովկա գյուղում բնակվում էր 512 մարդ։ Բնակավայրը զբաղեցնում է 1851 կմ² տարածք։ Բնակչության խտությունը կազմում էր 276,61 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիվվա

Պիվվա (ռուս.՝ Пывва), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վորիկվա գետի աջ ափին՝ 41 կմ հեռավորության վրա։ Գետի երկարությունը կազմում է 52 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է, սկսած ակունքից մինչև Սիկտիվկար քաղաք, գետի ենթաավազանը՝ Վիչեգդա, գետի գետային ավազանը՝ Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200212103000020862
Կոդը ըստ հիդրոլոգիական հետազոտության (ՌԴ) — 103002086
Ավազանի կոդը — 03.02.02.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Էնրիկե Սիմոնե

Էնրիկե Սիմոնե   (փետրվարի 2, 1866(1866-02-02), Վալենսիա, Իսպանիա - ապրիլի 20, 1927(1927-04-20), Մադրիդ, Իսպանիա), իսպանացի նկարիչ, օրիենտալիզմի նշանավոր ներայացուցիչ։


== Կենսագրություն ==
Էնրիկե Լոմբարդո Սիմոնեն ծնվել է 1866 թվականի փետրվարի 2-ին, Վալենսիայում։ Մանկության տարիներին նրա սկզբում տարվել է կրոնի ուսումնասիրությամբ, բայց հետո թողել է այդ և իրեն նվիրել գեղանկարչությանը։ Չնայած վալենսիացի էր և ուսանում էր Վալենսիայի գեղարվեստի թագավորական ակադեմիայում, այդուհանդերձ միացել է Մալագա քաղաքի նկարիչների խմբակին։ Հատկանշական է նաև, որ նա հաճախում էր այդ խմբակի անդամներից մեկի՝ Բեռնարդո Ֆերանդիս Բադենեսի արվեստանոցը։
1887 թվականին Էնրիկեն դրամաշնորհ ստացավ, որպեսզի հնարավորություն ունենա շարունակելու ուսումը Հռոմի գեղարվեստի ակադեմիայում։ Այստեղ նա 1890 թվականին ստեղծեց «Սրտերի կազմախոսությունը» գործը, որը նրան միջազգային ճանաչում բերեց և արժանացրեց մի շարք մրցանակների[1] : Օգտվելով ընձեռված հնարավորությունից՝ Սիմոնեն ճանապարհորդեց Իտալիայով մեկ, մի քանի անգամ այցելեց Փարիզ, իսկ 1990 թվականին ճամփորդեց միջերկրածովյան երկրներով։ Բացի այդ, եղավ Սուրբ երկրում, որտեղ նկարեց իր կոթողային երկը՝ «Ողբը Երուսաղեմի համար», որի համար նրան շնորհվեցին մի շարք մեդալներ, այդ թվում՝ 1892 թվականին՝ Մադրիդում, 1893 թվականին՝ Չիկագոյում, 1896 թվականին՝ Բարսելոնում, 1900 թվականին՝ Փարիզում։ 1893-1894 թվականներին նկարիչը որպես զինվորական թղթակից եղավ Մարոկկոյում։
1901 թվականին նա դարձավ Բարսելոնի գեղարվեստական դպրոցի պրոֆեսոր, 1911 թվականին՝ Սան Ֆեռնանդոյի գեղարվեստի թագավորական ակադեմիայի անդամ, 1921-1922 թվականներին աշխատեց որպես բնանկարիչների մասնավոր դասընթացների տնօրեն։ Իսպանացի վարպետը նկարչության մեջ օրիենտալիզմի ուղղության ականավոր ներկայացուցչի համբավ էր ձեռք երել։
Էնրիկե Սիմոնեն մահացել է 1927 թվականի ապրիլի 20-ին, 61 տարեկան հասակում։
Նրա ստեղծագործություններն այսօր ցուցադրվում են մադրիդյան աշխարհահռչակ Պրադոյում, Մալագայի թանգարանում։ Նրա «Սուրբ Պողոսի գլխատումը» գործը Մալագայի տաճարի ամենաաչքի ընկնող տեղում է[2]: Իրավունքի այլաբանությունները պատկերող չորս մեծաչափ կտավներ զարդարում են Բարսելոնի, ութ պրովինցիաների ալեգորիաները արտացոլող գործերն էլ՝ Մադրիդի արդարադատության պալատի շենքը։


== Պատկերասրահ ==

		
		
		


== Տես նաև ==
Օրիենտալիզմ


== Ծանոթագրություններ ==


== Աղբյուրներ ==
[1] Archived 2014-02-14 at the Wayback Machine.


== Արտաքին հղումներ ==
Biography at Museo del Prado (Իսպաներեն)
About Flevit super illam (Իսպաներեն)
About Anatomy of the heart Archived 2014-08-08 at the Wayback Machine. (may first have to click second image in first row here to see it)
About Judgement of Paris Archived 2013-09-21 at the Wayback Machine. (Իսպաներեն)
Խորվաթիայի հողմաէներգետիկա

Խորվաթիայի հողմաէներգետիկան աճում է սկսած 2004 թվականից, երբ երկրում տեղադրվեց առաջին հողմաէլեկտրակայանը։ 2010 թվականի դեկտեմբերին ամբողջ հողմային էներգիան 69.8 ՄՎտ էր։
Առաջին հողմակայանը տեղադրվել է 2004 թվականին Պագ կղզում։ 2006 թվականին Շիբենիկի մոտ բացվեց մեկ այլ հողմակայան։ 2007 թվականի հուլիսի 1-ին Խորվաթիայի կառավարությունը հինգ որոշում ընդունեց վերականգնվող ռեսուրսներից էլեկտրաէներգիայի արտադրության խթանման վերաբերյալ, ներառյալ` կանաչ հարկաչափը։
Հողմային էներգիայի խոշոր տեղական արտադրողը Ադրիայի հողմակայանն է։
Ներկայումս Խորվաթիայում կան ընդհանուր թվով 204 հողմային տուրբիններ, որոնք արտադրում են ընդհանուր 207.1 ՄՎտ էլեկտրաէներգիա, սակայն նոր շահագործվող տուրբինների հետ ակնկալվում է, որ 2014 թվականի սկզբին ընդհանուր հզորությունը կկազմի 320 ՄՎտ։ Իսկ Խորվաթիայում կառուցվող լրացուցիչ 960 հողմատուրբինների ազգային էներգետիկ ցանցին միանալու դեպքում Խորվաթիան մինչև 2015 թվականը միայն քամու օգնությամբ կարող է արտադրել ավելի քան 1 ԳՎ-ից ավելի էլեկտրաէներգիա։ Քանի որ 2013 թվականի սկզբին Խորվաթիան արտադրում էր շուրջ 15.8% վերականգնվող էներգետիկա, կառավարությունը հույս ունի, որ Խորվաթիան կարող է 2020 թվականին մինչև 20% վերականգնվող էներգիա արտադրել քամուց և արևից, և այդ նպատակին հասնելու համար ստանձնել է նոր ռազմավարություն։ 2014 թվականի վերջում Խորվաթիայում վերականգնվող էներգիան նախատեսվում է արտադրել շուրջ 527 ՄՎտ միայն քամու և արևային էներգիա, կամ վերականգնվող էներգիայի աղբյուրից էլեկտրաէներգիայի սպառման շուրջ 20%-ը` հասնելով ԵՄ 2020 թվականի վերականգնվող էներգետիկայի թիրախին, և գերազանցել այն։ Ներկայումս առաջիկա 5-7 տարիների ընթացքում աճի տեմպի և պլանավորված ներդրումների ծավալը, քամուց և արևից ստացված էներգիան պետք է առանց դժվարության հասցնի Խորվաթիայում ընդհանուր էներգիայի սպառման 40%-ին, 50%-ով բարձր հավանականությամբ, հասնելով Գերմանիայի, Շվեդիայի, Նորվեգիայի, Դանիայի, Ֆինլանդիայի և Ավստրիայի կողմից ամրագրված թիրախներին։


== Տես նաև ==
Վերականգվող էներգիան ԵՄ-ում
Վերականգվող էներգիայի զարգացում
Էներգիան Խորվաթիայում
Վերականգվող էներգիա ըստ երկրների


== Ծանոթագրություններ ==
Հումանիտար կրթություն

Հումանիտար կրթություն, հասարակական գիտությունների (փիլիսոփայություն, պատմություն, բանասիրություն, իրավունք, տնտեսագիտություն, արվեստաբանություն և այլն) բնագավառի գիտելիքների և դրանց հետ կապված գործնական ունակությունների ու կարողությունների ամբողջություն։ Որոշ պնդումներով, հումանիտար կրթությունը աշխարհայացքի ձևավորման կարևորագույն միջոց է և մեծ դեր է խաղում մարդկանց ընդհանուր զարգացման, մտավոր, բարոյական և գաղափարաքաղաքական դաստիարակության գործում։ Հումանիտար կրթությունը կարող է լինել ընդհանուր և մասնագիտական։ Ընդհանուր Հումանիտար կրթությունը տալիս է միջնակարգ հանրակրթական դպրոցը, որտեղ բնագիտական առարկաներից բացի ուսումնասիրվում են մայրենի և օտար լեզուներ, գրականություն, պատմություն, հասարակագիտություն, արվեստի տարբեր տեսակներ և այլն։ Հումանիտար առարկաներ կարող են դասավանդնվել նաև միջնակարգ մասնագիտական ուսումնական հաստատություններում։ Ընդհանուր Հումանիտար կրթությունը ավելի բարձր մակարդակով են ստանում բուհերի ուսանողները, հասարակական գիտությունների (փիլիսոփայության, քաղաքատնտեսության և այլն) և որոշ սոցիալ-տնտեսագիտական առարկաների ուսումնասիրման ընթացքում։ Փիլիսոփայական, պատմական, բանասիրական, տնտեսագիտական, իրավաբանական, մանկավարժական գիտությունների, արվեստաբանության, արվեստի տարբեր տեսակների, մշակույթի և այլ բնագավառների մասնագիտական Հումանիտար կրթությունն իրագործվում է հիմնականում համալսարաններում և ճյուղային բուհերում, իսկ մի շարք մասնագիտությունների գծով՝ նաև միջնակարգ մասնագիտական ուսումնական հաստատություններում։
Արշակ Նազարյան

Արշակ Սուրենի Նազարյան (նոյեմբերի 9, 1961(1961-11-09), Երևան, Հայկական ԽՍՀ, ԽՍՀՄ), հայ քանդակագործ։
ՀՀ ժողովրդական նկարիչ, քանդակագործ Սուրեն Նազարյանի որդին է, Արա Նազարյանի եղբայրը։


== Կենսագրություն ==
1976-1980 թվականներին սովորել է Երևանի Փանոս Թերլեմեզյանի անվան գեղարվեստի ուսումնարանում։
1980-1986 թվականներին` Պետական գեղարվեստա-թատերական ինստիտուտում։
1986 թվականից մասնակցել է Հայաստանի նկարիչների միության կողմից կազմակերպած մի շարք ցուցահանդեսների Երևանում, Գյումրիում, Մոսկվայում, Պանևեժիսում (Լիտվա), Խարթումում (Սուդան)։
1987 թվականին մի խումբ տաղանդավոր՝ հայ ժամանակակից արվեստում նոր, սկցբունքային մոտեցումներ առաջադրող նկարիչների հետ ստեղծում է «3-րդ Հարկ» խումբը։
1990 թվականից Հայաստանի նկարիչների միության անդամ է։
1992 թվականից ապրում և ստեղծագործում է ԱՄՆ-ում։1994 թվականից մասնակցել է բազմաթիվ ցուցահանդեսների ԱՄՆ-ում, Ֆրանսիայում, Մակեդոնիայում, Սերբիայում, Գերմանիայում, Ռուսաստանում և Կոլումբիայում։
Ստեղծագործությունները գտնվում են մի շարք մասնավոր հավաքածուներում, ինչպես նաև ցուցադրվում են Երևանի ժամանակակից արվեստի թանգարանում, Հայաստանի ազգագրության պետական թանգարանում, Վանաձորի պետական պատկերասրահում, Կոլումբիայի Մեդելին քաղաքի ժամանակակից արվեստի թանգարանում։


== Ստեղծագործություններ ==


=== Նկարներ ===
«Մեկ այլ օր հարավում», 2000 թվական
«Երեկո»,
«Թթվածին»
«Երազանք»


=== Քանդակներ ===
«Կատվաշուն», 1984, բրոնզ
«Կետ», 1985, բրոնզ
«Գլադիատոր», 1985, բրոնզ
«Անդրանիկ», 1986
«Դահուկորդ», 1987
«Գլադիատորների մենամարտ», 1987
«Մի՛ սպանիր», 1989
«Նստած ֆիգուր», 1989
«Սիրենք, ոչ թե պատերազմենք», 1990


== Մեջբերումներ Արշակ Նազարյանից ==


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Արշակ Նազարյանի կայքը
Աբրիկոսովների առանձնատուն

Ն. Օ. Կոսիրևայի - Աբրիկոսովների դաստակերտի գլխավոր տուն (ռուս.՝ Главный дом усадьбы Н. О. Косыревой-Абрикосовых), առանձնատուն Մոսկվա քաղաքում (Ռուսաստան), որը գտնվում է Օստոժենկա փողոց, թիվ 51/10 հասցեով։


== Պատմություն ==
Կիսահարկով և քառասյուն սյունաշարքով ամպիր ոճի մեկհարկանի առանձնատունը կառուցվել է 1820-ական թվականներին։ Վերակառուցվել է 1873 թվականին ճարտարապետ Միխայիլ Կլիմենտևիչ Պուզիրևսկու նախագծով և 1914-1916 թվականներին` Սերգեյ Եգորովիչ Չեռնիշովի նախագծով։ Առանձնատունը պատկանել է հրուշակագործների Աբրիկոսով մոսկովյան տոհմին։
Ներկա պահին շենքում գործում է Արտաքին հետախուզության ծառայության մամուլի բյուրոն (Ռուսաստանի Դաշնության արտաքին հետախուզության ծառայության հասարակայնության և զանգվածային լրատվության միջոցների հետ կապերի բյուրո)։
2010 թվականին շենքի պատին փակցվել է բրիտանական հետախուզության ղեկավարներից մեկի, կոմունիստ, 1933 թվականից խորհրդային հետախուզության լրտես Քիմ Ֆիլբիի հուշատախտակը։ Տախտակի վրա պատկերված է Ֆիլբին և բերված են նրա խոսքերը. «Ես նայում եմ ապրած կյանքին, որը նվիրաբերել եմ ծառայած գործին, որի ճշմարտացիությանը անկեղծորեն և կրքով հավատում եմ»։ Հայտնի է, որ 1963 թվականին հատուկ գործողության խափանման վտանգի պատճառով Ֆիլբին ստիպված էր տեղափոխվել Մոսկվա։


== Պատկերասրահ ==

		
		
		


== Ծանոթագրություններ ==
(1796) Ռիգա

(1796) Ռիգա (անգլ.՝ Riga), աստերոիդ աստերոիդների գոտու արտաքին մասում։ Հայտնաբերվել է 1966 թվականի մայիսի 16-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,362033 ա. մ., առավելագույնը մոտենում է 3,1697 ա. մ. հեռավորության վրա և հեռանում 3,5544 ա. մ.։ Արեգակի շուրջ մեկ ամբողջական պտույտ է կատարում 2251,65 երկրային օրվա ընթացքում, իր ուղեծրով շարժվելով միջինում 0,159883 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 22,59° անկյուն։
Ըստ Տոլենի սպեկտրալ դասակարգման պատկանում է F դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1796) Ռիգա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրասնի Լուչ (գյուղ, Ամվրոսիևսկի շրջան)

Անվան այլ կիրառումների համար տե՛ս՝ Կրասնի ԼուչԿրասնի Լուչ (ուկրաիներեն՝ Красний Луч), գյուղ Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Կրասնի Լուչ գյուղում բնակվում էր 46 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուեբստեր շրջան (Արևմտյան Վիրջինիա)

Անվան այլ կիրառումների համար տե՛ս՝ Ուեբստեր շրջան (այլ կիրառումներ)Ուեբստեր շրջան (անգլ.՝ Webster County), ԱՄՆ Արևմտյան Վիրջինիա նահանգի 55 վարչական միավորներից մեկը։ Ընդհանուր տարածությունը 1, 440 կմ² է, բնակչությունը՝ 9, 154 մարդ (2010 թ. տվյալներով)։ Շրջկենտրոնն է Ուեբսթեր Սփրինգս բնակավայրը։ Կազմավորվել է 1860 թ.։
Սկրիվերի շրջան

Սկրիվերի շրջան (լատիշ․՝ Skrīveru novads), վարչատարածքային միավոր Լատվիայի հարավ - արևելքում, գտնվում է պատմական Վիձեմե մարզում։ Սահմանակից է Լիելվարդեի, Օգրեի, Այզկրաուկլեի և Յաունելգավայի շրջաններին։ Վարչական շրջանի կենտրոնը համարվում է Սկրիվերի բնակավայրը։
Երկրամասում ներքին բաժանումը բացակայում է։
2010 թվականի հունվարի 1-ի տվյալներով բնակչությունը կազմել է 4066 մարդ ։ Տարածքի մակերեսը կազմում է 105,4 կմ² ։
Տարածաշրջանը կազմավորվել է 2009 թվականի հուլիսի 1-ին Լատվիայի Այզկրաուկլեի շրջանի վարչական բարեփոխումների ավարտից հետո։


== Ազգային կազմ ==
2011 թվականի Լատվիայի մարդահամարի տվյալներով բնակչության ազգային կազմը բաշխվել է հետևյալ կերպ՝ 


== Ծանոթագրություններ ==


== Արտաքին հղումներ ==
Официальный сайт Скриверского края(լատիշերեն)
Պերեմսկոե

Պերեմսկոե (ռուս.՝ Перемское), գյուղ Ռուսաստանի Պերմի երկրամասի Դոբրյանսկի շրջանի կազմում։
Բնակչությունը վերջին գրանցված տվյալներով կազմում էր 720 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շահրա

Շահրա (Իշ Շահրա, մալթ.՝ Ix-Xagħra (ընդհանուր անվանումը ներառում է համապատասխան հոդ)), փոքրիկ քաղաք Մալթայի Գոցո կղզում։


== Անվանում ==
Բրիտանական գաղութային իշխանության ժամանակ բնակավայրը հայտնի էր նաև իտալական Կաչչա (Caccia / Kaċċa) անունով։


== Պատմություն ==
Ամենայն հավանականության Գոցո կղզու առաջին բնակեցված մասն է․ այստեղ է գտնվում Ջգանտիա մեգալիթյան տաճարը, Բրոշտորֆի ստորգետնյա սրբավայրը, ինչպես նաև Շերի և Նինու քարանձավները։ Սա կղզու երկրորդ մեծության քաղաքն է (առաջինը Նադուրն է)։ Բնակչությունը կազմում է 4,886 (2014)։
Շահրայի տաճարը նվիրված է Հաղթանակող Տիրամորը, ով հայտնի է որպես Իլ Բամբինա։ Նրա տոնը նշվում է սեպտեմբերի 8-ին։


== Ծանոթագրություններ ==


== Արտաքին հղումներ ==
Պաշտոնական էջ Archived 2007-02-05 at the Wayback Machine.
Xaghra Parish
Xaghra United FC Archived 2008-03-06 at the Wayback Machine.
Շումիլովո (գյուղ, Վելիժսկի շրջան)

Անվան այլ կիրառումների համար տե՛ս՝ ՇումիլովոՇումիլովո (ռուս.՝ Шумилово), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 48 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգոստոսի 18

Օգոստոսի 18, տարվա 230-րդ (նահանջ տարիներին՝ 231-րդ) օրն է։

Տարվա ավարտին մնում է 135 օր։


== Դեպքեր ==
1681 - Ռուսական կայսրությունում գահակալում է Պետրոս Մեծ կայսրը
1782 - Սանկտ Պետերբուրգում բացվում է Պետրոս Մեծի արձանը, որն ստանում է «Բրոնզե հեծյալ» անունը
1868՝ ֆրանսիացի աստղագետ Փիեռ Ժանսենը Pierre Janssen հայտնաբերում է հելիումը
1877՝ Ասաֆ Հոլը Asaph Hall հայտնաբերում է Մարսի Ֆոբոս արբանյակը
1958 - Միացյալ Նահանգներում լույս է տեսնում Վլադիմիր Նաբոկովի «Լոլիտա» վեպը
1991 - Ղրիմի Ֆորոս ավանում տնային կալանքի է ենթարկվում Միխայիլ Գորբաչովը


== Ծնունդներ ==
1750 - Անտոնիո Սալիերի (Antonio Salieri) իտալացի կոմպոզիտոր և դիրիժոր
1769 - Նապոլեոն Բոնապարտ Ֆրանսիական Հանրապետության առաջին կոնսուլ
1828 - Մկրտիչ Պեշիկթաշլյան, բանաստեղծ
1830 - Հակոբ Վարդովյան դերասան, ռեժիսոր
1906 - Մարսել Կառնե (Marcel Carné) ֆրանսիացի ռեժիսոր և դրամատուրգ
1918 - Ալեքսան Կիրակոսյան, խորհրդային կուսակցական և պետական աշխատող
1920 - Արմինե Կալենց, հայ նկարչուհի
1922 - Աշոտ Սուքիասյան, հայ լեզվաբան, բանասիրական գիտությունների դոկտոր, պրոֆեսոր, ՀԽՍՀ գիտության վաստակավոր գործիչ (մ. 2007)
1952 - Պատրիկ Սուեյզի (Patrick Swayze) ամերիկացի դերասան և երգիչ
1954 - Յանուշ Վիշնևսկի (Janusz Leon Wiśniewski) լեհ գրող և գիտնական
1965 - Սամվել Կարապետյան, գործարար
1969 - Էդվարդ Նորթոն (Edward Norton) ամերիկացի դերասան, երգիչ և պրոդյուսեր
1976 - Վադիմ Զվյագինցև, ռուս շախմատիստ, գրոսմայստեր (1994)
1983 - Միկա (Մայքլ Հոլբրուք Փենիման) (Mika) լիբանանյան ծագումով բրիտանացի երգիչ
Արցախի պատերազմի մասնակիցներ՝
1958 - Բենիամին Այվազյան
1971 - Արթուր Աղաջանյան


== Մահեր ==

1850 - Օնորե դը Բալզակ, ֆրանսիացի գրող
1994 - Վազգեն Ա (Լևոն Բալջյան), ամենայն հայոց 130-րդ կաթողիկոս
1994 - Ռիչարդ Սինգ, անգլիացի կենսաքիմիկոս
1999 - Արթուր Փինաջյան, ամերիկացի հայազգի նկարիչ
2004 - Էլմեր Բեռնստայն, ամերիկացի կոմպոզիտոր և դիրիժոր


== Տոներ ==


== Ծանոթագրություններ ==
Սալովկա (գյուղ, Կրեմենչուգի շրջան)

Անվան այլ կիրառումների համար տե՛ս՝ Սալովկա (այլ կիրառումներ)Սալովկա (ուկրաիներեն՝ Салівка), գյուղ Ուկրաինայի Պոլտավայի մարզի Կրեմենչուգի շրջանում։
2001 թվականի տվյալներով Սալովկա գյուղում բնակվել է 920 մարդ։
Համարվում է Սալովսկի գյուղխորհրդի վարչական կենտրոնը (կազմում ներառված են նաև Կարպովկա, Մախնովկա և Պետրաշովկա գյուղերը)։


== Աշխարհագրական դիրք ==
Գյուղը գտնվում է Սուխոյ Կոբելյաչեկ գետի ափին, որը 2 կմ-ից թափվում է Դնեպր գետը։ Պետրաշովկա գյուղը գտնվում է հոսանքին հակառակ՝ 0,5 կմ հեռավորության վրա, իսկ Կարպովկա գյուղը հարում է հոսանքին ներքև։


== Պատմություն ==
Գյուղը գրանցված է 1869 թվականի քարտեզի վրա։
1911 թվականին Սալովկայի ագարակում գործել է ծխական դպրոց, Ավետման եկեղեցի և բնակվել են 785 մարդ։


== Սոցիալական ոլորտի օբյեկտներ ==
Դպրոց,
Ֆելդշեր-մանկաբարձական կայան,
Մշակույթի տուն,
Մարզադաշտ։


== Տնտեսություն ==
Կաթնամթերքի, առևտրային թռչնաբուծական, խոզերի և ոչխարների ֆերմա, մեքենաների և տրակտորների արտադրամասեր։


== Հիշարժան վայրեր ==
Խորհրդային զինվորների եղբայրական գերեզման։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(2308) Շիլտ

(2308) Շիլտ (անգլ.՝ Schilt), աստերոիդ աստերոիդների հիմնական գոտում։ Հայտնաբերվել է 1967 թվականի մայիսի 6-ին Կառլոս Սեսկոյի և Առնոլդ Կլեմոլայի կողմից Էլ Լիոնսիտոյում։
Միջին հեռավորությունը Արեգակից կազմում է 2,547656 ա. մ., առավելագույնը մոտենում է 2,1057 ա. մ. հեռավորության վրա և հեռանում 2,9896 ա. մ.։ Արեգակի շուրջ մեկ ամբողջական պտույտ է կատարում 1485,28 երկրային օրվա ընթացքում, իր ուղեծրով շարժվելով միջինում 0,242378 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2308) Շիլտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուտբոլային լիգայի գավաթի եզրափակիչ 1983

Ֆուտբոլային լիգայի գավաթի եզրափակիչ 1983, Ֆուտբոլային լիգայի գավաթի 23-րդ խաղարկությունն է, որում հաղթեց «Լիվերպուլ» ֆուտբոլային ակումբը 2-1 հաշվով՝ «Մանչեսթեր Յունայթեդին»։ Խաղը կայացավ Լոնդոնի Ուեմբլի մարզադաշտում։
Մոնտեվիդեո

Մոնտեվիդեո (իսպ.՝  San Felipe y Santiago de Montevideo), Ուրուգվայի մայրաքաղաքը և Մոնտեվիդեոյի դեպարտամենտի վարչական կենտրոնը։


== Քույր քաղաքներ ==


== Տես նաև ==
Սուրբ Ներսէս Շնորհալի եկեղեցի (Մոնտևիդեո)


== Ծանոթագրություններ ==


== Արտաքին հղումներ ==
Վիրտուալ Մնտեվիդեոն
isit-uruguay.com — Քաղաքի պատկերները Archived 2009-11-24 at the Wayback Machine.
(3048) Գուանչժոու

(3048) Գուանչժոու (անգլ.՝ Guangzhou), աստերոիդ աստերոիդների հիմնական գոտում։ Հայտնաբերվել է 1964 թվականի հոկտեմբերի 8-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,397547 ա. մ., առավելագույնը մոտենում է 2,0453 ա. մ. հեռավորության վրա և հեռանում 2,7498 ա. մ.։ Արեգակի շուրջ մեկ ամբողջական պտույտ է կատարում 1355,97 երկրային օրվա ընթացքում, իր ուղեծրով շարժվելով միջինում 0,265493 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,94° անկյուն։
Գուանչժոու աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3048) Գուանչժոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9710) 1964 VN1

(9710) 1964 VN1, աստերոիդ աստերոիդների հիմնական գոտում։ Հայտնաբերվել է 1964 թվականի նոյեմբերի 9-ին Մանուշակագույն լեռան աստղադիտարանի կողմից Նանկինում։
Միջին հեռավորությունը Արեգակից կազմում է 2,419783 ա. մ., առավելագույնը մոտենում է 1,8771 ա. մ. հեռավորության վրա և հեռանում 2,9625 ա. մ.։ Արեգակի շուրջ մեկ ամբողջական պտույտ է կատարում 1374,87 երկրային օրվա ընթացքում, իր ուղեծրով շարժվելով միջինում 0,261842 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,05° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9710) 1964 VN1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պոդլիպկի (գյուղ, Լուխովիցկի շրջան)

Անվան այլ կիրառումների համար տե՛ս՝ ՊոդլիպկիՊոդլիպկի (ռուս.՝ Подлипки), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էլ Կարմեն դե Բոլիվար

Էլ Կարմեն դե Բոլիվար, համայնք Կոլումբիայի Բոլիվար դեպարտամենտում, Կարտախենա դե Ինդիասից 114 կմ հարավ-արևելք։ 


== Պատմություն ==
Այս տարածքը սկզբում բնակեցված է եղել բնիկ ամերիկյան ցեղերով (մալիբես, ֆարոտոս և պիլետաս), իսկ հետագայում նվաճվել և գաղութացվել է իսպանացիների կողմից։ 1776 թվականին Հնդկաստանի Կարտախենայի նահանգապետ Խուան դե Տորեզալ Դիազ դե Պիմիենտայի հրամանով իսպանացի մի սպա՝ Անտոնիո դե Լա Տորե Միրանդան, բնակավայրն անվանել է sitio de Nuestra Señora del Carmen, որը նշանակում է «Տիրամոր վայր Էլ Կարմենում»։


== Աշխարհագրություն ==
Էլ Կարմեն դե Բոլիվարի քաղաքապետարանը գտնվում է Սան Ջասինտոյի քաղաքապետարանից հարավ, Օվեջասի քաղաքապետարանից հյուսիս՝ դեպի Սուքրե, Զամբրանո և Կորդովա համայնքների քաղաքապետարանից արևմուտք և Սան Օնոֆրեի քաղաքապետարանից արևելք՝ ընդգրկելով մոտ 954 կմ² մակերեսով տարածք։


== Բնակչություն ==
Կոլումբիայի վիճակագրության ազգային վարչական դեպարտամենտի տվյալներով՝ 2015 թվականին քաղաքի և մունիցիպալիտետի ընդհանուր բնակչությունը կազմել է 75151 մարդ։ Ստորև ներկայացված է քաղաքապետարանի բնակչության դինամիկան ըստ տարիների.

2005 թվականի մարդահամարի տվյալներով՝ տղամարդիկ կազմում էին Էլ Կարմեն դե Բոլիվարի բնակչության 51.8%-ը, կանայք՝ համապատասխանաբար 48.2%-ը։ Ռասայական առումով սպիտակամորթներն ու մեստիզոնները կազմում էին քաղաքի բնակչության 99,7%-ը, սևամորթներն ու մուլատները՝ 0.2%-ը, հնդիկները` 0.1%-ը [4]: Ամբողջ բնակչության գրագիտության մակարդակը կազմել է 75.5%:


== Տնտեսություն ==
Էլ Կարմեն դե Բոլիվարի տնտեսությունը հիմնված է գյուղատնտեսության վրա։
Համայնքն ունի բնակչության մեծ թիվ և այստեղ է կենտրոնացված ենթաշրջանի տնտեսական և առևտրային շարժը։ Այն գտնվում է Մոնտես դե Մարիայի օրոգրաֆիկ համակարգում։ Էլ Կարմեն դե Բոլիվարը դեպարտամենտի՝ բնակչության թվով երրորդ քաղաքն է և հանդիսանում է գյուղատնտեսական կարևորագույն կենտրոն՝ համարվելով «Բոլիվարի դեպարտամենտի գյուղատնտեսական և սննդամթերքի մառանը», քանի որ արտադրանքի ամբողջ բաժնի՝ հատկապես ավոկադոյի, ծխախոտի, կակաոյի, բանանի, յամի և քունջութի մեծ մատակարարն է։ Հենց այս պատճառով էլ այն հայտնի է որպես Կոլումբիայի քաղցր քաղաք։
Քաղաքային ձեռնարկությունների ընդհանուր թվի 55.1%-ը առևտրային ձեռնարկություններ են, 28.7%-ը` ծառայություններ, 15.1%-ը` արդյունաբերական ձեռնարկություններ, 1.1%-ը` տնտեսության այլ ոլորտների ձեռնարկություններ։


== Տրանսպորտ ==
Ինչ վերաբերում է տրանսպորտային ենթակառուցվածքներին, ապա համայնքի աշխարհագրական դիրքը նպաստավոր է ցամաքային նավահանգստի կառուցման համար։ Քանի որ վերջինս Ռուտա դել Սոլի միջոցով Կոլումբիայի Կարիբյան ավազանը կապում է Սանտանդերեսի հետ, այն նաև հանդիսանում է արևմտյան Բարանքուիլա և Կարտախենա մեծ նավահանգիստների կապող օղակը։


== Ծանոթագրություններ ==


== Արտաքին հղումներ ==
իսպաներենով Էլ Կարմեն դե Բոլիվարի պաշտոնական կայքէջը
http://whynationsfail.com/blog/2012/3/26/whos-afraid-of-development-the-colombian-version.html Archived 2019-12-28 at the Wayback Machine.
Տրոիցկոե (գյուղ, Լիպեցկի շրջան)

Անվան այլ կիրառումների համար տե՛ս՝ ՏրոիցկոեՏրոիցկոե (ռուս.՝ Троицкое), գյուղ Ռուսաստանի Լիպեցկի մարզի Լիպեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆլեշ (այլ կիրառումներ)

Ֆլեշ, կարող է վերաբերել՝

Ֆլեշ - անվանում, որը կրել են DC Comics հրատարակչության մի շարք սուպերհերոսներ
Ֆլեշ - ամերիկյան հեռուստասերիալ
Ռոգինցի (այլ կիրառումներ)

Ռոգինցի, կարող է վերաբերել՝

Ռոգինցի - գյուղ, Ուկրաինայի Սումիի մարզի Ռոմնիի շրջանում
Ռոգինցի - գյուղ, Ուկրաինայի Վիննիցայի մարզի Խմելնիկի շրջանում
Դիլեր

Դիլեր (արժեթղթերի շուկայում), արժեթղթերի շուկայի մասնագիտացված մասնակից է, որը կատարում է արժեթղթերի գործարքներ իր անունից և իր հաշվին` եկամուտ ստանալով առքուվաճառքի գների տարբերությունից։
Դիլեր (դիստրիբյուտոր, վաճառող), ֆիզիկական կամ իրավաբանական անձ, որը զբաղվում է ընկերության արտադրանքի մեծածախ առևտրով և վաճառում է այն մանրածախ առևտրով (օրինակ, մեքենաների վաճառքով զբաղվող դիլեր)։


== Ֆոնդային շուկայի դիլերներ ==
Դիլերային առևտրի առանձնահատկություններից համարվում են լրացուցիչ պարտավորությունները, որոնք իր վրա է վերցնում դիլերը՝ գնի հրապարակային հայտարարությամբ և (կամ) այդ գներով գործարքների կատարմամբ որոշակի ժամանակահատվածում։ Դա դիլերներին թույլ է տալիս դառնալ շուկա ստեղծողներ։ Դիլերային գործունեությունը համարվում է գործունեության արտոնագրված տեսակ։ Առանց արտոնագրման անձը չի կարող լինել շուկայի մասնակից։
Գոյություն ունեն դիլերային գործունեության 2 արտոնագրման հիմնական տեսակներ.

գործարքներ կորպորատիվ արժեթղթերով,
գործարքներ պետական արժեթղթերով։Գործարքների իրականացման կատարումը երաշխավորելու համար դիլերը պետք է ունենա բավարար սեփական կապիտալ, նվազագույն արժեք, որը սահմանված է օրենքով։ Դիլերը կարող է համետեղել իր գործունեությունը արժեթղթերի շուկայում բրոքերային գործունեության հետ։
Իրենց վրա պատասխանատվություն վերցնելով արժեթղթերի գնանշման համար՝ դիլերները ձևավորում են ֆոնդային շուկայի լրացուցիչ իրացվելիություն։ Հայտարարելով հանրային գնանշում՝ դիլերը կարող է տեղեկացնել նաև այլ էական պայմանների մասին, որոնք կարևոր են վաճառքի պայմանագրերի կնքման համար՝ արժեթղթերի գնորդների (վաճառողների) քանակը, գների հայտարարման ժամկետները և այլն։ Շուկայի մասնակիցը, իմանալով պայմանագրի պայմանները, գնահատում է դրանք, այնուհետև, եթե դրանք իրեն գոհացնում են, կնքում է գործարք դիլերի հետ՝ առաջարկված պայմաններով։ Դիլերը պարտավոր է իրականացնել այդ գործարքը։
Հայտարարելով արժեթղթերի գնանշումը՝ դիլերը, որպես կանոն, տիրապետում է էմիտենտների մասին տեղեկությունների։ Միաժամանակ, այդ տեղեկությունը միշտ չէ, որ հասանելի է շուկայի մասնակիցների լայն շրջանում։ Այդ պատճառով դիլերները պարտավոր են բացահայտել էմիտենտների մասին տեղեկություն և խորհուրդ տալ հաճախորդներին այս կամ այն արժեթուղթը ձեռք բերելու ժամանակ։
Ըստ օրենքի՝ դիլերը պարտավոր է.

գործել բացառապես հանուն հաճախորդների շահերի,
սեփական հաճախորդներին ապահովել գործարքների կնքման լավագույն պայմաններով,
հաճախորդներին հասցնել բոլոր կարևոր տեղեկությունները շուկայի իրավիճակի, էմիտենտների, գների առաջարկի և պահանջարկի, ռիսկերի և այլնի մասին,
կանխել գների շահարկումը և չտրամադրել դիտավորյալ աղավաղված տեղեկություն էմիտենտների, արժեթղթերի, գների փոփոխության դինամիկայի և այլնի մասին,
իրականցնել արժեթղթերի առք ու վաճառքի գործարքներ՝ հաճախորդներին դիլերային գործունեության հետ հարաբերություններում առաջնային կարգի պահպանման հանձնարարությամբ, եթե դիլերը համատեղում է իր գործունեությունը բրոքերային գործունեության հետ։Իր գործունեության իրականացումից հետո դիլերը կարող է ստանալ եկամուտ հետևյալ ձևերով.

Սպրեդ (հայտարարված գնի առքի ու վաճառքի տարբերությունը),
վճարներ խորհրդակցությունների և տեղեկատվության տրամադրման համար,
միջնորդավճարներ։
Նովոսյոլկի (գյուղ, Տուրիի շրջան)

Անվան այլ կիրառումների համար տե՛ս՝ ՆովոսյոլկիՆովոսյոլկի (ուկրաիներեն՝ Новосілки), գյուղ Ուկրաինայի Վոլինի մարզի Տուրիի շրջանում։ Հիմնադրվել է 1570 թվականին։
2001 թվականի տվյալներով Նովոսյոլկի գյուղում բնակվում էր 333 մարդ։ Բնակավայրը զբաղեցնում է 1608 կմ² տարածք։ Բնակչության խտությունը կազմում էր 207,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջորջ աստղադիտարան

Ջորջ աստղադիտարան (անգլ.՝ George Observatory, աստղադիտարանի կոդը` — «735»), աստղադիտարան ԱՄՆ-ի Տեխաս նահանգի Ֆորտ-Բենդ շրջանում, Նիդվիլ քաղաքի մոտ։ Հիմնադրվել է 1996 թվականին։ Հանդիսանում է քաղաքապետարանին կից հաստատություն, հավելյալ ուսուցում կատարելու նպատակով։ Պատկանում է Հյուսթոնի բնագիտական թանգարանին։
Աստղադիտարանի տարածքում գործում են երեք գմբեթներ։


== Աստղադիտարանի գործիքներ ==
0.46-մ f/4.5 նյուտոնյան ռեֆլեկտոր ԼԿԶ-ով
36-դյույմանոց Գեյմարդի հետազոտական աստղադիտակ, ռեֆլեկտոր
11-դյումանոց ռեֆրակտոր, F/15
18-դյույմանոց աստղադիտակ


== Հիմնական նվաճումները ==
Հայտնաբերվել են 222 աստերոիդներ 1996-ից 2009 թվականները
18035 աստղաչափական դիտարկումներ հրապարակվել են 1996-ից 2011 թվականները


== Ծանոթագրություններ ==


== Արտաքին հղումներ ==
Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «George Observatory, Needville» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Գրեյս Ագիլար

Գրեյս Ագիլար (անգլ.՝ Grace Aguilar, հունիսի 2, 1816(1816-06-02)[…], Hackney, Հակնի, Մեծ Լոնդոն, Անգլիա, Մեծ Բրիտանիայի և Իռլանդիայի միացյալ թագավորություն - սեպտեմբերի 16, 1847(1847-09-16)[…], Ֆրանկֆուրտ, Free City of Frankfurt, Գերմանական միություն), անգլիացի գրող և հրապարակախոս։ Իր առաջին գործը գրել է 12 տարեկանում, որը վերնագրել է «Gustavus Vas»։ Նրա հայտնի գործերից են՝ «The magic wreath», «Home influence», «The mother’s recompense», «Women of Israel», «The Jewish faith», «The martyrs, or the vale of cedars» և «Woman’s friendship»։


== Ծանոթագրություններ ==
Կաստրո (այլ կիրառումներ)

Կաստրո, կարող է վերաբերել՝

Կաստրո - կոմունա Իտալիայում։ Գտնվում է Ապուլիա մարզում՝ Լեչե գավառում
Կաստրո - կոմունա Իտալիայում, Բերգամո գավառում՝ Լոմբարդիա մարզում
Number Ones (այլ կիրառումներ)

Number Ones, կարող է վերաբերել՝

Number Ones - Մայքլ Ջեքսոնի վիդեոալբոմը
Number Ones - երգիչ, երգահան Մայքլ Ջեքսոնի լավագույն հիթերի հավաքածուն
Բանոշ

Բանոշ, գետակ Կուրի ավազանում, նախկին Գյուլլիբաղ գյուղի աջ կողմում։ Գյուղից 1 կմ ներքև Բանոշին էր Խառնվում հնում Ծոփաջուր կոչված վտակը։


== Ծանոթագրություններ ==
Մոխրոտիկ (ֆիլմ, 2021)

Մոխրոտը (անգլ.՝ Cinderella), ամերիկյան սպասվող ռոմանտիկ երաժշտական կատակերգություն։ Ռեժիսորը Կայ Քենոնն է, իսկ որպես հիմք հանդիսացել է համանուն հեքիաթը։


== Սցենար ==
Իրականանում է արքայազնի հետ հանդիպելու՝ աղքատ և ամբիցիոզ աղջկա ցանկությունը։


== Դերասանական կազմ ==


== Արտադրություն ==


=== Զարգացում ===
2019 թվականի ապրիլին Columbia Pictures-ը անոնսացրել է Կայ Քենոնի սցենարով և ռեժիսորությամբ՝ Մոխրոտի մասին կայանալիք երաժշտական ֆիլմի մասին, նաև այն, որ Ջեյմս Քորդենը նույնպես մասնակցություն է ունենալու ֆիլմում, իսկ պրոդյուսերավորմամբ զբաղվելու են Fulwell 73-ը՝ Լեո Փերլմանի, Ջոնաթան Քադինի և Շենոն ՄաքԻնթոշի հետ։


=== Քասթինգ ===
2019 թվականի ապրիլին Կամիլա Կաբելլոն ընտրվել է Մոխրոտի դերակատարման համար։ 2019 թվականի հոկտեմբերին Բիլլի Փորթերը և Իդինա Մենզելը ընտրվել են Կնքամայր Փերու և Խորթ մոր կերպարների դերակատարման համար։ 2019 թվականի դեկտեմբերի 4-ին Նիկոլաս Գալիցինն ընտրվել է Արքայազնի դերակատարման համար։ 2019 թվականի դեկտեմբերի 11-ին Փիրս Բրոսնանն ընտրվել է Թագավորի կերպարի մարմնավորման համար։ 2020 թվականի հունվարի 9-ին Մեդի Բայլյոն և Շառլոտա Սփենսերն ընտրվել են խորթ քույրերի կերպարները կատարելու համար։


=== Նկարահանումներ ===
Նկարահանումներն սկսվել են 2020 թվականի փետրվարի 13-ին։


== Երաժշտություն ==
2019 թվականի ապրիլին Կամիլլա Կաբելլոն սկսել է ձայնագրել ֆիլմի սաունդթրեքը։


== Թողարկում ==
2019 թվականի հունիսին հայտնի է դարձել, որ ֆիլմի թողարկումը կայանալու է 2021 թվականի փետրվարի 5-ին։


== Ծանոթագրություններ ==
Սեն Պալե դը Ֆիոլեն

Սեն Պալե դը Ֆիոլեն  (ֆր.՝ Saint-Palais-de-Phiolin), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժանի դը Սանտոն կանտոնի Ժոնզակ շրջանի կազմի մեջ։ 
Համայնքի INSEE կոդ՝ 17379.


== Բնակչություն ==
Համայնքի բնակչությունը 2010 թվականին կազմում էր 227 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Սեն Պալե դը Ֆիոլեն (ֆր.)
Նևիլ լեզ Բոլիե

Նևիլ լեզ Բոլիե (ֆր.՝ Neuville-lez-Beaulieu), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 324 մարդ, բնակչության խտությունը` 9.02 մարդ/կմ²։ Բնակավայրը զբաղեցնում է 35.92 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 105 կմ հյուսիս, Շառլվիլ Մեզիեր քաղաքից 30 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 202 աշխատունակ (15-64 տարեկան) բնակիչ, որոնցից ակտիվ էին 154-ը, իսկ ոչ ակտիվները` 48։ Ակտիվության ցուցանիշը կազմում է 76,2 %։ 154 աշխատունակ մարդկանցից աշխատել է 132 անձ (73 տղամարդ և 59 կին)։ Գործազուրկ են եղել 22 անձ (9 տղամարդ և 13 կին)։ 48 անաշխատունակներից 13-ը եղել են աշակերտներ կամ ուսանողներ, 18-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մենվրե

Մենվրե (ֆր.՝ Mennevret), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Ֆեր ան Տարդենուա կանտոնի կազմի մեջ։ Համայնքի շրջանն է հանդիսանում լան։
Համայնքի INSEE ծածկագիրն է 02476։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 171 մարդ։ 


== Տնտեսություն ==
2010 թվականին 413 աշխատունակ մարդկանցից (15-64 տարեկան)274-ը եղել են առավել ակտիվ տնտեսվարողներ, 139-ը եղել են համեմատաբար ոչ ակտիվ (ակտիվության ցուցանիշը կազմել է 66,3 %, 1999 թվականին եղել է 61,9 %)։ 274 ակտիվ քաղաքացիներից 226-ը աշխատել են տարբեր ձեռնարկություններում (137 տղամարդ և 89 կին), անաշխատունակների թիվը կազմել է 48 մարդ (24 տղամարդ և 24 կին)։ 139 ոչ ակտիվ մարդկանցից 35-ը եղել են կամ աշակերտ կամ էլ ուսանող, 44 -ը եղել են թոշակառու, 60-ը եղել է ոչ ակտիվ այլ պատճառներով.


== Տես նաև ==
Ֆրանսիայի շրջանների ցանկ


== Ծանոթագրություններ ==


== Աղբյուրներ ==
Վիճակագրության ազգային ինստիտուտ. Մենվրե (ֆր.)
Շոգեգոյացման ջերմություն

Շոգեգոյացման ջերմություն, գոլորշիացման ջերմություն, ջերմության այն քանակը, որն անհրաժեշտ է հաղորդել հեղուկին՝ հավասարակշիռ, իզոբար-իզոթերմ պրոցեսում այն գազի (գոլորշու) վերածելու համար (ջերմության նույնպիսի քանակ անջատվում է գոլորշու կոնդենսացման ժամանակ)։ Տարբերում են տեսակարար Շոգեգոյացման ջերմություն (չափվում է շ/կգ-ով կամ կկաչ/կգ-ով) և մոլային Շոգեգոյացման ջերմություն․ (չափվում է ջ/մոլ- ով)։
Լադու

Լադու (անգլ.՝ Laddu կամ Laddoo, հինդի՝ लड्डू), աղանդեր սիսեռի ալյուրից, բուսայուղից, ընկույզով, կոեկոսի փաթիլներով և քաղցր համեմունքներով՝ դարչին, հիլ և մշկընկույզ, որոնք շատ տարածված են հարավային Ասիայում, ինչպիսիք են Հնդկաստանը, Պակիստանը, Նեպալը, Բանգլադեշը։


== Ստուգաբանություն ==
«Լադու» անվանումը ծագում սանսկրիտերեն լադդուկա (կամ լատիկա) բառից, որը նշանակում է «փոքրիկ գնդիկ»։ Այն իրենից ներկայացնում է քաղցր ծիրանի չափի քաղցր գնդիկներ։ Այն պատրաստում են սպիտակաձավաից, սիսեռի կամ ցորենի ալյուրից. կան պատրաստման բազում ձևեր և բաղադրատոմսեր։ Լադուն հաճախակի պատրաստում են տոնակատարությունների և ֆեստիվալների համար։


== Բաղադրատոմսը ==
Հիմնական բաղադրատարերը.

Բուսայուղ
Կոկոսի փաթիլներ
Աղացած մշկընկույզ
Պնդուկ
Աղացած դարչին
Շաքարի փոշիՊատրաստման ժամանակահատվածը. 20-30 րոպե։


== Օգտագործումը ==
Լադուն հաճախ պատրաստում են ֆեստիվալների կամ ընտանեկան միջոցառումների համար, ինչպիսիք են հարսանիքները, ծնունդները, կամ մատուցվում է պռասադի տեսքով (prasad) հնդկական տաճարներում, հատկապես Անդհա-Պրադեշի Տիրումալի Վենկատեշվարի տաճարում։ ԼԱդուն համարվում է ավանդական աղանդեր Ուրազ-բայրամ տոնակատարությանը որոշ մուսուլմանական համայնքներում։


== Տեսակները ==
Այուրվեդան առաջարկում է այս աղանդերի մի քանի տեսակներ, օրինակ շամբալայով լադու, որը հանդիսանում է այուրվեդական միջոց ստամոքսի հետ կապված խնդիրների ժամանակ:
Կամ չամիչով պատրաստված լադուն, որը այուրվեդան խորհուրդ է տալիս հղիներին և կերակրող մայրերին։ Որպեսզի հաղորդվի հատուկ համ այս աղանդերին , դրա տարբեր տեսակներում օգտագործում են ընկույզ, հնդկական ընկույզ, չրեր, կոկոսի փաթիլներ։
Ռավա լադուն հայտնի հնդկական աղանդեր է , որը քաղցր գնդիկներ են պատրաստված սպիտակաձավարից, շաքարից, բուսայուղից։ Բաղադրատոմսի տարբեր տեսակներում ավելացնում են չամիչ, հիլ, հնդկական ընկույզ, կոկոսի փաթիլներ, կակաչասերմ։


== Ծանոթագրություններ ==
Ռեմարք (այլ կիրառումներ)

Ռեմարք (ֆր.՝ remarque - ծանոթագրություն),

Ռեմարք (գրականություն), Հեղինակի ծանոթագրությունը պիեսի տեքստում (սովորաբար փակագծերի մեշ), գործողության իրադրությունը, նաև գործող անձանց արտաքինը, վարքագիծը են բացատրելու համար։ Երբեմն ռեմարքը լրացվում է պերսոնաժների մասին տվյալներով (տարիքը, բնավորությունը, կենսագրական տվյալները)։
Ռեմարք (գեղարվեստ) Գրավյուրայում, ոչ մեծ պատկեր դրոշմանկարի լուսանցքում, որը հաճախ փորագրանկարի սյուժեի հետ չի առնչվում։ Ստեղծվել է փորագրատախտակի վրա աշխատելու ժամանակ գործիքը փորձելիս։ Ռեմարք երբեմն լրացնելով հիմնական պատկերը, ձեռք է բերում գեղարվեստական ինքնուրույն նշանակություն։
(2022) Վեստ

(2022) Վեստ (անգլ.՝ West), աստերոիդ աստերոիդների հիմնական գոտում։ Հայտնաբերվել է 1938 թվականի փետրվարի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,707405 ա. մ., առավելագույնը մոտենում է 2,3833 ա. մ. հեռավորության վրա և հեռանում 3,0315 ա. մ., իսկ Երկրի ուղեծրին Վեստ աստերոիդը նվազագույնը մոտենում է 1,3933 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1627,15 երկրային օրվա ընթացքում, իր ուղեծրով շարժվելով միջինում 0,221245 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2022) Վեստ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մագլցող գորտ

Ծառմագլցող գորտ (լատ.՝ Oophaga pumilio), անպոչների կարգի կարճագլուխ գորտերի ընտանիքին պատկանող արևադարձային գորտի տեսակ։


== Տարածվածություն ==
Համարվում է Հարավային Ամերիկա մայրցամաքին բնորոշ էնդեմիկ կենդանատեսակ։ Տարածված է Հարավային Ամերիկայի կարիբյան ավազանում։
Տարածման արեալը ընդգրկում է Նիկարագուայից Պանամա ընկած խոնավ տարածքները։ Ապրում է ծովի մակարդակից մինչև 960 մետր բարձրություններում։


== Նկարագրություն ==
Ծառամագլցող գորտերից չափերով ամենափոքրն է։ Երկարությունը կազմում է 17-24 սմ։ Մարմինը վերևից նարնջակարմրավուն է և ծածկված է մանր բծերով։ Մաշկը համեմատաբար հարթ է։ Ոտքերը սովորաբար սև են կամ կապտասև։
Որովայնը կարմիր է, երբեմն՝ կարմրակապույտ, շագանակագույն կամ սպիտակ
Մաշկային լորձը շատ թունավոր է։ Ապրում է խոնավ վայրերում, իսկ ձուն դնում է մամուռների մեջ։ Ձվերը հսկում է արուն։ Դնում է 3-17 ձու։ Սնվում է հիմնականում մանր ճանճերով։
Ունի վառ արտահայտված նախազգուշացնող գունավորում։ Գորտի վառ գունավորումը գիշատիչներին զգուշացնում է, որ երկկենցաղը թունավոր է։


== Ծանոթագրություններ ==
Հաապսի

Հաապսի (էստ․՝ Haapsi), գյուղ Էստոնիայի Պյարնումաա նահանգի Վառբլա շրջանում։
2011 թվականի տվյալներով գյուղում բնակվում էր 3 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ենթասահարա

Ենթասահարական Աֆրիկա, կամ Արևադարձային Աֆրիկա, Սև Աֆրիկա, Սահարայից հարավ Աֆրիկա (անգլերեն՝ Sub-Saharan Africa), Սահարայից դեպի հարավ գտնվող աֆրիկյան մայրցամաքի մասը։ Այս մասը բնակեցված է սևամորթ ազգերով և այդ պատճառով երկրամասի ամենաառաջին անվանումը «Սև Աֆրիկա» անվանումն է։
Աֆրիկյան մայրցամաքի բաժանում վերագրում են մոտավորապես մ.թ.ա. 3-րդ հազարմյակի կեսին, երբ Սահարան սկսել է չորանալ, դառնալով ժողովրդի անհաղթահարելի խոչընդոտ մշակութային շփման համար։ Այդ պահից միակ միացնող օղակը դարձավ Նեղոսի հովիտը, որի երկարությամբ ծագել են մի քանի քաղաքակրթություն, որոնք Հին Եգիպտոսի ուժեղ ազդեցման տակ են եղել։
Արևադարձային Աֆրիկայում մ.թ.ա. 1-ի հազարամյակում տարածվում է երկաթի մետաղագործությունը։ Այստեղ չի ծագել բրոնզի դարի մշակույթը, և այդ պատճառով տեղի ունեցավ անմիջական անցում նոր քարե դարից երկաթե դար։ Երկաթե դարի մշակույթները տարածվել են Սև Աֆրիկայի և արևմուտքում (Նոք), և արևելքում (Զամբիայի հյուսիս-արևելքը և Թանզանիայի հարավ-արևմուտքը)։ Երկաթի տարածումը օժանդակել է նոր շրջանների յուրացմանը, նախ և առաջ արևադարձային անտառների, որը պատճառ դարձավ, որ Արևադարձային և Հարավային Աֆրիկայում բանթու լեզվով խոսող ցեղերը ճնշեն դեպի հյուսիս և հարավ եթովպական և կապոիդական մարդացեղերին։
Ըստ ժամակակից վարչական բաժանման Ենթասահարա կազմում կա 48 պետություն՝


== Տես նաև ==
Սահել


== Ծանոթագրություններ ==
Վորոնցովո (այլ կիրառումներ)

Վորոնցովո, կարող է վերաբերել՝

Վորոնցովո - գյուղ Ռուսաստանի Կրասնոյարսկի երկրամասի Թայմիրսկի շրջանի կազմում։
Վորոնցովո - գյուղ Ռուսաստանի Նիժնի Նովգորոդի մարզի Գագինսկի շրջանի կազմում։
Վորոնցովո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Վորոնցովո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Վորոնցովո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Լասարո Գալդիանո

Լասարո Գալդիանո (իսպ.՝ José Lázaro Galdiano, հունվարի 30, 1862(1862-01-30), Բեյրե - դեկտեմբերի 1, 1947(1947-12-01), Մադրիդ, Իսպանիա), իսպանացի ֆինանսիստ, լրագրող, հրատարակիչ, հավաքորդ, ով մինչև կյանքի վերջն ունեցել է Իսպանիայում ամենամեծ և ամենակարևոր արվեստի հավաքածուն։ 1940 թվականին 19-րդ դարի Իսպանիայի պատմության մեջ նա համարվել է մշակույթի ամենամեծ հովանավորներից։ Մահվան պահին նրա հավաքածուում ընդգրկված է եղել 12,600 նմուշ։


== Կենսագրություն ==
Լասարոն ծնվել է Նավառա ինքնավար համայնքի Բեյրե քաղաքում։ Սևիլյայում և Մադրիդում ուսանել է իրավունք և փիլիսոփայություն։ 1883 թվականին պաշտոն է զբաղեցրել Բարսելոնայում տեղակայված Իսպանիայի բանկում, սակայն արվեստի և լրագրության հանդեպ նրա ձիրքը նրան ուղղորդեց այլ ուղղությամբ։ Լինելով Էմիլյա Պարդո Բասանի ընկերը՝ նա հնարավորություն է ունեցել ծանոթանալու իր ժամանակների իսպանացի մտավորականներին։ 1889 թվականին Մարսելինո Մենենդես ի Պելայոի և այլ իսպանացի առաջատար քննադատների հետ նա հիմնել է España Moderna («Ժամանակակից Իսպանիա») գրախոսականը, որին հաջորդել է Revista Internacional («Միջազգային ամսագիր»), որն անդրադարձել է իսպանացի, ֆրանսիացի, անգլիացի ու գերմանացի հեղինակների։
1903 թվականին նա ամուսնացել է հմայիչ արգենտինուհի Պաուլա Ֆլորիդոյի հետ (մահացել է 1931 թվականին), ով եղել է ամուսնու համախոհը և նրա խոշոր ձեռքբերումների խորհրդատուն։ Ամուսնուն ուղեկցել է նրա դեպի Եվրոպա, Աֆրիկա, Հյուսիսային և Հարավային Ամերիկաներ արվեստի նոր գործեր ձեռք բերելու նպատակով կատարված հաճախակի այցելությունների ժամանակ։
Լասարոն եղել է Ateneo de Madrid մասնավոր մշակութային հաստատության անդամ և Մադրիդի Պրադո թանգարանի հոգաբարձուների խորհրդի անդամ։ 1921 թվականին նա ընտրվել է Արվեստի պատմության միջազգային կոնգրեսի նախագահ։ Իսպանիայի քաղաքացիական պատերազմի ժամանակ նա գտնվել է աքսորում, սկզբում Փարիզում, այնուհետև Նյու Յորքում, որտեղ էլ նա շարունակում է հավաքել արվեստի գործեր։ Կոնֆլիկտի հանգուցալուծումից հետո նա վերադառնում է Մադրիդ։


== Լասարո Գալդիանոյի թանգարան ==

Մինչև Լասարոյի մահը Մադրիդի Կալե Սեռանո փողոցում գտնվող նրա առանձնատունը եղել է նրա հավաքածուների թանգարանը։ Լասարոյի ամուսնության տարում՝ 1903 թվականին նեո-ռենեսանս ոճով կառուցված շենքը բաց է հանրության առջև և ներառում է Հիերոնիմոս Բոսխի, Դիեգո Վելասկեսի, Ֆրանցիսկո Գոյայի, Էլ Գրեկոյի և Ֆրանսիսկո Սուրբարանի ստեղծագործություններից։


== Ծանոթագրություններ ==


== Հղումներ ==
Cook, Walter W. S. "Jose Lázaro y Galdiano (1862-1947)". College Art Journal, Volume 7, No. 4, Summer 1948. 326-330
Hilton, Ronald. "". Hispania, Volume 23, No. 4, December 1940. 319-325


== Արտաքին հղումներ ==
Լասարո Գալդիանո հիմնադրամի պաշտոնական կայքը